kardosdrur/scandi-wiki huggingface dataset:
Tinja Sterndorff

Tinja Sterndorff (født 2. maj 1966) er en dansk skuespiller.

Sterndorff er uddannet fra Statens Teaterskole i 1994. Samme år blev hun skuespiller ved Gladsaxe Teater.

Filmografi 
 Skat - det er din tur (1997)
 Klinkevals (1999)
 Næste skridt (2006)

Tv-serier 
 TAXA (1997-1999)

Eksterne henvisninger 
 

Skuespillere fra Danmark
Triatlon under sommer-OL 2008

Triatlon i Beijing-2008 blev afholdt d. 18. og d. 19. august ved Minggravene 50 kilometer nord for Beijing. Damerne konkurrerede om mandagen og herrerne om tirsdagen. Begge køn skulle svømme 1.500 meter i Shisanling-reservoiret, cykle 40 km landevejsløb og løbe 10 km gadeløb (næsten en kvart Jernmand). Der var 55 deltagere pr. dag (startnummer 13 blev ikke brugt) og Rasmus Henning med startnummer 41 stillede op for Danmark på sin anden OL-deltagelse. I Athen-2004 blev han nummer syv og i Beijing-2008 blev han nummer 8. Triatlon er en ny sportsgren fra 1978 og var med som en olympisk disciplin for første gang i Sydney-2000.

Skiftestedet og målområdet var anbragt øverst på en dæmning og cykelruten på 6,66 km skulle tilbagelægges seks gange mens løberuten var på 2,5 km der skulle gennemløbes fire gange. For ikke at blande cykler og løbere blev deltagere der blev overhalet af den forreste diskvalificeret.

Resultater

Damer 

 10 deltagere udgik.
 Transition 1: svømme-cykle-skift.
 Transition 2: cykle-løbe-skift.
 Tidsformater: mm:ss – h:mm:ss – h:mm:ss,ff – m:ss,ff

Herrer 

 5 deltagere udgik.

Eksterne links 

 Home > Olympic Sports > Triathlon – en.beijing2008.cn  
 

Sportsgrene under sommer-OL 2008
Triatlon under sommer-OL
Portobello Road

Portobello Road er en vej i området Notting Hill i bydelen Kensington and Chelsea i det vestlige London i England. 

Gaden strækker sig over det meste af Notting Hill fra syd til nord, omtrentligt parallelt med Ladbroke Grove. Om lørdagen danner den rammen om Portobello Road Market, et af byens gademarkeder, der særligt er kendt for sit udvalg af antikviteter og genbrugstøj. Markedet begyndte som grøntmarked i 1800-tallet og er en af områdets store turistattraktioner.

Eksterne henvisninger 

Veje i London
Nina Pavlovski

Nina Pavlovski (født 14. december 1954 i København) er en dansk operasangerinde (sopran).

Biografi 
Hun er uddannet på Operaakademiet i København hos den finsk-karelske basbaryton, prof. Kim Borg, hos den russiske sopran Galina Visjnevskaja og hos prof. Kirsten Buhl Møller. Debut i 1993 som valkyrie i Wagners Nibelungens Ring på Den Jyske Opera. Debut som Madama Butterfly i 1996 på Det Kongelige Teater, hvor hun var solist i flere år, rolledebut som Tosca i 2001 på Den Jyske Opera og som Rosalinde i 2006 på Operaen.

Hun har 1996 i titelrollen medvirket ved Mstislav Rostropovitjs reintroducering i Rusland af den originale version af Dmitrij Sjostakovitjs opera Lady Macbeth fra Mtsensk.

Pavlovski har som solist sunget i det meste af Europa, i Japan og i Sydamerika med dirigenter som Schønwandt, Rostropovitj, Andretta, Jurowskij og Honeck og med pianister som Christen Stubbe Teglbjærg, Ulrich Stærk, Marianna Shirinyan og Bengt Forsberg. Hun har indspillet flere CD'er og i oktober 2008 indspiller hun Richard Wagners Tannhäuser i Dresden-versionen (uddrag) med Stig Fogh Andersen.

Udvalgte hædersbevisninger 
 Elisabeth Dons Mindelegat (1996)
 Aksel Schiøtz-prisen (2000)
 KulturBornholms Operalegat (2008)

Eksterne henvisninger 
 Nina Pavlovski – Officiel hjemmeside
 Nina Pavlovski  på MySpace
 Biografi  på tivoli.dk 
 Biografi 

Operasangere fra Danmark
Personer fra København
Personer i Kraks Blå Bog
Sopraner
Astragel

Astragel (Astragalus) er en slægt med ca. 2.000 arter af urter og buske, der er udbredt over hele den nordlige halvkugle. I Nordeuropa er de hjemmehørende arter alle stauder med en forveddet rodstok. Stænglerne er i de fleste tilfælde behårede. Bladene er uligefinnede (ligefinnede arter findes i andre dele af verden) med helrandede småblade og frie akselblade. Blomsterne er samlet i stande, som sidder i bladhjørnerne. Bægeret er rør- eller klokkeformet med fem flige. Kronen kan være hvid, gul, purpurrød eller violet med lange kronblade. Fanen og vingerne er oftest smalle, mens kølen er mere afrundet. Frugterne er oppustede bælge med flere frø, som er hårde og mørkfarvede.

Her beskrives kun de arter, som er vildtvoksende i Danmark, eller som dyrkes her.

 Dansk Astragel (Astragalus danicus)
 Sød Astragel (Astragalus glycyphyllos)

 Astragalus alopecuroides (Rævehale-Astragel)
 Astragalus alpinus  (Alpe-Astragel)
 Astragalus arenarius (Sand-Astragel)
 Astragalus balearicus (Balearisk Astragel)
 Astragalus boeticus (Kaffe-Astragel)
 Astragalus centralpinus
 Astragalus cicer (Rundbælget Astragel)
 Astragalus coccineus 
 Astragalus echinus
 Astragalus exscapus (Stængelløs Astragel)
 Astragalus frigidus (Gletsjer-Astragel)
 Astragalus graecus (Græsk Astragel)
 Astragalus gummifera (Tragant-Astragel)
 Astragalus illyricus 
 Astragalus lusitanicus (Portugisisk Astragel)
 Astragalus massiliensis
 Astragalus monspessulanus (Fransk Astragel)
 Astragalus norvegicus
 Astragalus onobrychis
 Astragalus sempervirens (Stedsegrøn Astragel)

Se også
 Tragant

Eksterne links 
 Meget fyldigt artsregister (inklusive synonymer)
 Lidt mindre, men opdateret liste  fra "Germplasm Resources Information Network"

Ærteblomst-familien
Citronmelisse

Citronmelisse eller hjertensfryd (Melissa officinalis) er en 20-90 centimeter høj buskagtig og citronduftende urt med små hvide blomster. Den dyrkes både som krydderurt og kan anvendes til en beroligende te. I forvildet form kan man finde den nær bebyggelse. Citronmelisse tilhører læbeblomst-familien.

Beskrivelse 
Citronmelisse er en flerårig, urteagtig plante med en opstigende til opret, busket vækst. Stænglerne er lysegrønne og firkantede i tværsnit med modsat stillede blade. Bladene er ægformede til hjerteformede med tandet rand. Oversiden er græsgrøn og kruset, mens undersiden er lysegrøn med tydelige bladribber. Begge sider er svagt behårede.

Blomstringen foregår i juli-august, hvor man finder blomsterne i små stande ved bladhjørnerne. De enkelte blomster er 5-tallige og uregelmæssige med kun én symmetriakse og hvide kronblade. Frugterne er spaltefrugter med brune frø.

Rodsystemet består af nogle få, kraftige og dybtgående hovedrødder, der bærer mange, grove siderødder.

Højde x bredde og årlig tilvækst: 0,50 x 0,40 m (50 x 40 cm/år).

Hjemsted 
Citronmelisse er oprindeligt hjemmehørende i Makaronesien, Nordafrika, Mellemøsten, Kaukasus, Centralasien, det Indiske subkontinent og Øst- og Sydeuropa. Den er desuden spredt og naturaliseret fra dyrkning som krydderurt og medicinplante mange andre steder i verden. Den findes sjældent som forvildet i Danmark nær bebyggelse.

På Egaleobjerget, nordvest for Athen, vokser planten i rester af den oprindelige vegetation sammen med bl.a. aleppofyr, alm. løvehale, alpeguldslør, ametystløg, asfaltkløver, bleg stenurt, buskhestesko, etruskisk gedeblad, håret torngyvel, kermeseg, mastikstræ, middelhavsene, nerie, Pyrus amygdaliformis (en art af pære), Rhamnus lycioides (en art af korsved), rød sporebaldrian, rødfrugtet ene, skarpbladet asparges, Verbascum undulatum (en art af kongelys), vinterkortlæbe og ægte cypres

Indholdsstoffer 
Citronmelisse indeholder mange stoffer. Til de vigtigste hører: Citral (40-70 % er en blanding af geranial og neral), citronellal (1-20 %) og β-caryophyllen (5-15 %). Desuden indeholder planten methylcitronellal, 6-methyl-5-hepten-2-on, geranylacetat, α-copaen, nerol, rosmarinsyre, harpiks, glykosider, saponiner og thymol samt en vis mængde c-vitamin (cirka 0,25 gram pr. 100 gram tørstof). Indholdet af æteriske olier afhænger dog stærkt af voksested, klimaforhold og høsttidspunkt.

Anvendelse 
Som krydderurt er citronmelisse meget anvendeligtil eksempelvis salater, fisk, som smagsgiver til olie, dressing, eddike, sauce, kager og desserter, hvor den bidrager med sin markante, krydrede citronsmag. Derudover er citronmelisse også god til te.

Citronmelissens duftstoffer indgår også i fremstilling af sæber.

Noter

Kilder 
 Signe Frederiksen et al., Dansk flora, 2. udgave, Gyldendal 2012. .

Eksterne henvisninger 

Læbeblomst-familien
Lægeplanter
Krydderurter
Dannelsesrejse

Dannelsesrejsen har til formål at udvikle personligheden ved at give den rejsende indsigt i og forståelse af andre kulturer. Dannelsesrejser er en gerne længerevarende rejse på måneder, halve eller hele år.

Da renæssancens adelsstand skulle kunne indtræde i statsadministrationen, betød det stigende forventninger til unge adelsfolks kunnen. Derfor blev dannelsesrejsen siden 1500-tallet, en flerårig studierejse til Europas storbyer, oftest sidste led i deres uddannelse efter et ophold på Københavns Universitet eller på Sorø Akademi. Men mange unge drog også ud for netop at blive kvalificeret til universitetet. Senere udviklede traditionen sig til andre dele af samfundet og udlandsrejsen blev en del af universitetsstudierne. Formålet med udlandsrejserne – eller dannelsesrejserne - var også at udvikle sprogkundskaber samt lære museer, biblioteker, teatre m.m. at kende. I løbet af 1700-tallet fortonede de statsretlige universitetsstudier sig og dannelsesrejsen blev unges rejse for almendannelsens og oplevelsens skyld. Tidens dannelsesideal var den humanistiske verdensborger, der var fortrolig med klassisk åndsliv og smag. I forhold til kunst virker dannelsesrejsen på flere forskellige måder. Ved at rejse ud i verden kan kunstneren blive inspireret til nye metoder, som kan bruges i hans arbejde og han kan studere kunstsamlinger på museer i andre lande, samt besøge deres biblioteker og teatre. Når den unge adelsmand, den unge studerende eller den unge kunstner i 1500-, 1600- og 1700-tallet tog på udlandsrejse var det mode at medbringe en stambog som et minde om rejsen og de personer, man havde mødt.

Også i moderne tid eksisterer opfattelsen af at udlandsrejser er en vigtig del af unges personlige udvikling. Nogle ser de unges arbejds- eller studieophold i udlandet som vor tids dannelsesrejse, hvor de unge kan lære meget og få sig en ballast ved at møde en anden verden og andre kulturer samt bygge på de erfaringer og udfordringer som en rejse medfører.

Kilder 

 Dannelsesrejse i renæssancen – Tycho Brahe i renæssancens verden 1550-1600 
 dannelsesrejse — Ordbog — Den Danske Ordbog — ordnet.dk

Noter 

Uddannelse
Kultur
Rejser

sk:Grand tour
Usbekistans flag

Usbekistans Nationaflag består af 5 horisontale linjer. Farverne er de traditionelle muhammedanske. Den blå farve står for vandet og himlen. Den hvide farve symboliserer fred. Den grønne farve er et symbol på landets natur, og de røde striber er livskraften i det usbekiske folk. Halvmånen står for islam, landets hovedreligion, og de 12 stjerner symboliserer både de tolv principper ved dannelsen af den usbekistanske stat, og årets tolv måneder.
Flaget blev taget i brug den 18. november 1991. Forholdet er 1:2.

Flag fra Asien
Nationale flag
Dronning Bodil

Bodil Thrugotsdatter (født omkring 1056, død 1103) var dronning af Danmark. Hun var datter af jarl Thrugot Ulfsen Fagerskind og Thorgunna Vagnsdatter (og søster til Svend Thrugotsen). Efter Saxos beretning må hun allerede have været gift med Erik Ejegod ved begyndelsen af Oluf Hungers regering, da hun skal have fulgt ham i landflygtighed til Sverige. Deres eneste fælles barn var, så vidt vides, den senere hertug Knud Lavard. Saxo priser såvel hendes skønhed som hendes karakter, især hendes udtalte overbærenhed med mandens udsvævelser. Hun drog sammen med ham på pilgrimsrejse til det hellige land og nåede efter hans død dertil, men skal være død af sygdom på Oliebjerget i 1103 og efterfølgende begravet i Josafats Dal.

Anetavle

Kilde 
 Artiklen Bodil i Dansk Biografisk Leksikon

Ekstern henvisning 
 

Danskere i 1000-tallet
Skandinaver fra middelalderen
Thrugotsønnerne
Ikke-regerende dronninger af Danmark
Personer i Dansk Biografisk Leksikon
Personer i Dansk Kvindebiografisk Leksikon
Xihoumen-broen

Xihoumen-broen er en hængebro bygget ved Zhoushan ø-gruppen, den største offshore ø-gruppe i Kina. Den blev færdiggjort før tid i december 2007 før den planlagte færdiggørelse i 2008 Det er den næstlængste hængebro regnet efter længden af center-spændet.

Den 5.3 kilometer lange broforbindelse har en 2.6 kilometer lang hovedbro med et spænd på 1.650 meter. 
Da den åbnede, var der kun en bro med en længere spændvidde, Akashi-Kaikyo-broen i Japan. Men der er adskillige andre broer under planlægning eller under konstruktion, som også vil blive længere.

Broen er bygget i Zhejiang provinsen til en pris af 2.48 billion yuan (cirka 300 millioner $). Konstruktionen begyndte i 2005, og den første trafik krydsede broen den 16. december 2007 kl 11:18  lokal tid.

Xihoumen-broen forbinder Jintang og Cezi-øens.  En anden planlagt bro, den 27 kilometer lange Jintang-bro, vil forbinde Jintang-øen og Zhenhai af Ningbo. De to broer er anden fase af et kæmpe projekt påbegyndt i 1999, som vil forbinde Zhoushan-øerne med hovedlandet med fem broer.  Konstruktionen af de andre tre broer er færdig.

Se også
Længste hængebroer

Noter

Eksterne links

 Xihoumen bridge images and location at Google Earth 

 diagrams and artist's depiction 
 official announcement in People's Daily

Broer i Kina
Hængebroer
Mongoliets flag

Mongoliets nationalflag består af tre lodrette bjælker. To røde på hver side af en blå. Den røde farve symboliserer kærlighed og sejr mens den blå farve er mongoliets national farve. På den venstre røde bjælke ses symbolet det gule symbol soyombo, et gammelt mongolsk tegn, bestående af mange små symboler. Farven gul er et tegn på uforanderligt venskab. Tegnet på flaget er faktisk et bogstav i alfabetet soyombo, som blev udviklet i 1686 af den mongolske munk Bogdo Zanabazar, fordi der manglede et mongolsk alfabet. Det kan også bruges til at skrive tibetansk og sanskrit.
Symbolet soyombo, det som er på flaget, består af følgende små tegn:
Flamme: Æteren
Cirkel: Vand
Firkant: Jord
Trekant: Ild
Måne og sol: Luft

I midten ses også tajitu eller yin og yang symbolet (kinesisk:阴阳).

Forholdet er 1:2. Flaget blev taget i brug den 12 februar 1992.

Ældre Mongolske flag 
Den Mongolske Folkerepubliks flag (1949-1992) havde også en socialistisk stjerne over soyombo. Denne blev dog fjernet efter Sovjet Unionens fald.

Flaget fra '24 - '40 havde ingen blå stribe. derimod var soyombo blå, og stod i midten.

 Flaget fra '21 har hverken blå stribe eller soyombo, derimod har det "sol og måne" symbolet, der er hentet fra Soyombo.

Eksterne henvisninger 

Flag fra Asien
Nationale flag
Thrugot Ulfsen Fagerskind

Jarl Thrugot Ulfsen Fagerskind af Galicien (død omkring 1070) var en dansk jarl og stormand fra Jylland. Thrugot Ulfsen Fagerskind var søn af Ulv Galiciefarer og Bodil Haakonsdatter (en datter af Håkon Eiriksson), tip-oldebarn af Svend Tveskæg, og far til Bodil Thrugotsdatter, Svend Thrugotsen og Astrad Thrugotsen.

Thrugot blev gift med Thorgunna Vagnsdatter, datter af Vagn Åkesson (fra Jomsvikingerne) og Ingeborg Torkelsdatter.

Thrugot blev leder af den danske konge Svend Estridsens hird. Thrugot deltog bl.a. sammen med kongen i slaget udenfor Halmstad i 1062. 
Gennem sin søn Svend blev Thrugot stamfar til en af den tidlige middelalders betydeligste danske adelsslægter, Thrugotsønnerne.

Et andet navn for Thrugot var Thrugot Ulvsson Fagerskinna af Galicien.

Anetavle 

Tjek fødsels- og dødsår
Adel fra Danmark
Thrugotsønnerne
Danskere i 1000-tallet
Thorgunna Vagnsdatter

Thorgunna Vagnsdatter eller Thorgunna Vognsdatter (født omkr. 1030), datter af Vagn Åkesson og Ingeborg Torkelsdatter og oldebarn af Palnatoke.

Thorgunna blev gift med Jarl Thrugot Ulfsen Fagerskind af Galicien, søn af Jarl Ulv Galiciefarer og Bodil Haakonsdatter.

Mor til Bodil Thrugotsdatter, Svend Thrugotsen og Astrad Thrugotsen.

Anetavle 

Danskere i 1000-tallet
Sød astragel

 
Sød astragel (Astragalus glycyphyllos) er en 40-120 cm lang urt, der vokser på stenet, næringsrig bund i skovbryn og krat.

Beskrivelse 
Sød astragel er en flerårig urt med en nedliggende til opstigende vækst. Stænglerne er runde i tværsnit og hårløse. De er gulgrønne, men bliver med tiden rødbrune på solsiden. Bladene sidder spredt, og de er uligefinnede med ovale, helrandede småblade. Oversiden er græsgrøn, mens undersiden er lysegrøn.

Blomstringen sker i juni-juli, hvor de oprette klaser skyder frem fra bladhjørnerne. De enkelte blomster er smalle, næsten rørformede og gulgrønne. Frugterne er glatte, brune bælge, som rummer mange, hårde frø.

Rodnettet består af en kraftig, dybtgående pælerod of grove siderødder.

Højde x bredde og årlig tilvækst: 0,10 x 1,00 m (10 x 100 cm/år).

Voksested 

Sød astragel hører hjemme i Mellemøsten, Lilleasien, Kaukasus og det vestlige Sibirien. Den forekommer også over det meste af Europa, herunder i Danmark, hvor den er almindelig i Østdanmark, men mangler i Nord- og Vestjylland. Den foretrækker grusede, veldrænede voksesteder i fuld sol eller let skygge. Jorden skal være tør eller let fugtig, og neutral.

I nogle lyse bjergskove på Poègabakkerne i det nordøstlige Kroatien vokser den sammen med bl.a. akselrøn, alm. humlebøg, liguster, merian, svalerod, bjergstenfrø, blodrød storkenæb, frynseeg, kirsebærkornel, kølet løg, mannaask, melittis, pilealant, skærmokseøje, smalbladet klokke, sort fladbælg, storblomstret fingerbøl, storfrugtet røn, tarmvridrøn, topgyvel og ædelkortlæbe

Smag 
Bladene smager sødt og kan minde lidt om lakrids i smagen.

Note

Eksterne henvisninger 
 Arne og Anna-Lena Anderberg: Den virtuella floran, Naturhistoriska riksmuseet

Kilder 
 Signe Frederiksen et al., Dansk flora, 2. udgave, Gyldendal 2012. .

Flerårige urter
Gule blomster
Grillbar

En grillbar er et sted, hvor man kan købe fastfood. Typisk findes der ikke en grill på stedet, men maden er i stedet friturestegt (kogt i olie).

Ifølge Dansk Sprognævn er ordet af dansk oprindelse, idet det på engelsk hedder take-away.

Kilder
Peter Larsson

Peter Karl-Johan Larsson (født 30. april 1984, Halmstad, Sverige) er en svensk fodboldspiller, der spiller for den svenske Allsvenskan-klub Halmstads BK.

Karriere i Sverige 
Peter Larsson spillede fra 1999 for en svenske klub Halmstads BKs ungdomshold, og fik i 2003 kontrakt med klubben som senior, hvor han samme år debuterede i den svenske topliga, Allsvenskan. Fra 2005 spillede Larsson fast på Halmstads forsvar, hvor han opnåede mere end 100 kampe. I januar 2008 fik han desuden sin debut på det svenske landshold i en venskabskamp mod Costa Rica, hvor han tilmed fik æren af at blive svensk landsholdsspiller nummer 1.000 gennem tiderne. Han var udtaget til EM 2008 men fik ikke spilletid. Peter Larsson er noteret for to landskampe for det svenske U21-landshold, og to landslampe for det svenske A-landshold.

Karriere i FCK 
I juli 2008 indgik Peter Larsson en 5-årig kontrakt med F.C. København, hvor han debuterede den 27. juli 2008 i en superligakamp mod Randers FC. Han blev hurtigt fast mand i midterforsvaret, men allerede i slutningen af august 2008 blev han langtidsskadet som følge af en brækket fod, og han havde efter skaden vanskeligt ved at spille sig tilbage i startopstillingen.

I januar 2011 blev det offentliggjort, at FCK havde indgået lejeaftale med den svenske klub Helsingborgs IF om udleje af Peter Larsson til udløb af august 2011. Larsson spillede en række kampe for HIF, hvor han var fast mand på holdet. Klubben var interesseret i at overtage Larsson, men kunne ikke nå til enighed med FCK om prisen, og Peter Larsson returnerede således til FCK for efterårssæsonen 2011.

Den 31. august 2012 underskrev Larsson en fem måneders kontrakt med Helsingborgs IF, og han blev derfor løst fra sin kontrakt med FC København.

Eksterne links

Referencer 

Fodboldspillere fra Sverige
Fodboldspillere fra Halmstads BK
Fodboldspillere fra FC København
Fodboldspillere fra Helsingborgs IF
Personer fra Halmstad
Deltagere ved verdensmesterskabet i fodbold 1990
Uwe Prühs

Uwe Prühs (født 21. maj 1960 i Rendsborg i Sydslesvig) var vicedirektør i Dansk Skoleforening for Sydslesvig.

Uwe Prühs' forældre var aktive i arbejdet i det danske mindretal i Rendsborg, hvor han voksede op og gik i den danske skole. Han tog studentereksamen fra Duborg-Skolen i 1980, og han tog lærereksamen fra Kolding Seminarium i 1984, hvorefter han vendte tilbage til Sydslesvig, hvor han først var lærer et år på Ladelund danske Ungdomsskole og dernæst på Jens Jessen-Skolen i Flensborg. I perioden 1991–2001 var han skoleinspektør på den danske skole i Lyksborg.

Den 1. september 2001 blev Uwe Prühs ny viceskoledirektør ved Dansk Skoleforening for Sydslesvig. Stillingsbetegnelsen er siden blevet ændret til: skolechef. Han gik på pension 1. juni 2020 og blev afløst på posten af Søren Neess Priisholm.

Prühs har i mange år været aktiv i Sydslesvigs danske Ungdomsforeninger (SdU) og har repræsenteret SdU i det nordiske ungdomssamarbejde, NSU. Som sine forældre har han været en passioneret badmintonspiller. Han er formand for SSF's Teater- og Koncertudvalg. Han er gift og har 3 voksne børn. Ægteparret bor nu i Bov ved Padborg.

Referencer 

Danske sydslesvigere
Skolefolk fra Danmark
Personer fra Rendsborg
Danskere i 1900-tallet
Danskere i 2000-tallet
Shotokai

Shotokai (松濤 會 Shōtōkai) er organisation inden for karate, der anviser en af stilretninger inden for karate, hvor der ikke praktiseres sport (kampsport), men dermed kampkunst. Organisationen Shotokai blev dannet i år 1936.

Historie 
Gichin Funakoshi (Tominakoshi) (1869-1957) etablerede en karateskole i år 1936 under navnet "Shotokan". Funakoshis søn Yoshitaka organisede forbundet "Shoto-kai", der senere blev grundlaget for dannelsen af Nippon Karate Kyokai (Japan Karate Association) i år 1957.

Funakoshis Shotokan introducerede "fri kamp" (jiyu kumite) i 1936, der over tid førte til sportkonkurrencer og sportsmesterskaber i år 1957.

Organisationen Shoto-kai følger Gichin Funakoshi oprindelige holdning til sport, citat: There are no contests in karate. Be devoted to kata (forms).

Terminologi 

"Shoto" var Gichin Funakoshis kunstner-navn. Han skrev poesi og digte under pseudonymet "Shoto", som betyder "fyrretrækronens susen". Ordet "Shoto" består af to ord, "Sho" som betyder fyrretræ, og "to" som betyder susen.

"Kan" betyder "hus" Shotokan betyder således Shoto's Hus.

Kyu - og dangrader inden for Shotokai 
Gradinddelingen der anvendes inden for Shotokai ligger i intervallet fra 10. kyu til 1. kyu, samt 1. dan til 5. dan.
Den højeste grad der er givet af Gichin Funakoshi og Shigeru Egami er 5. Dan, og denne Dan grad regnes fortsat for den højst opnåelige inden for Shotokai. Der er fra Gichin Funakoshi's side ikke specificeret grader over femte dan.

Shotokai Kata

Shotokai instruktører Japan

Se også

Eksterne henvisninger 
 Shotokai Denmark  Hoved Organisation for Shotokai i Danmark.

Referencer 

Japansk kampsport
KIA

KIA har flere betydninger:
 Kia Motors − et sydkoreansk bilmærke
 Kia Asamiya − en japansk manga kunstner
 Kia Zolgharnain − en iransk fodboldspiller
 Kia (Mortal Kombat) − en fiktiv karakter fra Mortal Kombat
 Khwarizmi International Award
 Kirby Ian Andersen − en canadisk popsanger
 Killed In Action
 Kabul International Airport − en lufthavn i Afghanistan
 Kaohsiung International Airport − en lufthavn i Taiwan
 Katowice International Airport − en lufthavn i Polen
 Keflavík International Airport − en lufthavn på Island
 Kent International Airport − en lufthavn i Storbritannien
 Khartoum International Airport − en lufthavn i Sudan
 Kigali International Airport − en lufthavn i Rwanda
 Kilimanjaro International Airport − en lufthavn i Tanzania
 Kotoka International Airport − en lufthavn i Ghana
 Kuching International Airport − en lufthavn i Malaysia
 Kuwait International Airport − en lufthavn i Kuwait
 John F. Kennedy International Airport − en lufthavn i New York